Aizsardzības ministrija

izsludina konkursu uz ierēdņa amatu

**Valsts aizsardzības loģistikas un iepirkumu centra**

**Iegāžu organizācijas departamenta**

**Militāro tehnisko līdzekļu izpētes un kodēšanas nodaļas vadītājs/a**

**Vispārējie darba pienākumi:**

* Vadīt, organizēt, koordinēt un pilnveidot Nodaļas darbu, noteikt uzdevumus un kontrolēt to izpildi.
* Nodrošināt Materiāltehnisko līdzekļu (MTL) kodēšanas jomas konceptuālo dokumentu sagatavošanu un precizēšanu, sagatavot nepieciešamos normatīvo aktu projektus MTL kodēšanas jomā.
* Konsultēt citas iestādes par MTL kodēšanas jautājumiem, sniegt metodisku un praktisku palīdzību AM un NBS struktūrvienībām kodēšanas jautājumos.
* Kontrolēt un veikt NATO NSN kodu un kompāniju NATO komerciālo un valsts subjektu kodu piešķiršanu ievadīšanu informācijas datu modulī.
* Atbilstoši Nodaļas kompetencei izskatīt citu juridisko un fizisko personu vēstules, sūdzības, iesniegumus un sagatavot atbildes.
* Sagatavot atzinumus par citu struktūrvienību vai iestāžu sagatavotajiem normatīvo aktu un tiesību aktu projektiem atbilstoši Nodaļas kompetencei.

**Prasības kandidātiem:**

* Atbilstība Valsts civildienesta likuma 7. panta prasībām.
* Atbilstība likuma Par valsts noslēpumu 9.panta prasībām.
* Akadēmiskā vai otrā līmeņa profesionālā augstākā izglītība, vēlams papildināta ar MTL kodēšanas nozarei atbilstošām mācībām (pretendentiem, kuri izglītību ir ieguvuši ārvalstīs, jāpievieno dokuments par tās akadēmisko atzīšanu Latvijā).
* Pieredze vadošā amatā.
* Profesionālā darba pieredze, tostarp labas zināšanas un izpratne jautājumos, kas saistīti ar MTL kodēšanu.
* Spēja noteikt prioritātes, vadīt, plānot un organizēt komandas darbu. Spēja patstāvīgi pieņemt lēmumus;
* Izpratne par valsts pārvaldes iestādes darbības principiem, iestādes funkcijām un mērķiem, aizsardzības nozares darbību kopumā.
* Labas angļu valodas zināšanas (vismaz B2 līmenis), vēlama krievu vai franču valodas zināšanas.
* Prasme strādāt ar MS Office lietojumprogrammām un tīmekļa pārlūkprogrammām lietotāja līmenī.
* B kategorijas autovadītāja apliecība.

**Piedāvājam:**

* Darbu valsts iestādē un iespēju iegūt vērtīgu, daudzpusīgu profesionālo pieredzi un profesionālās izaugsmes iespējas no 2021. gada 1. janvāra.
* Mēnešalgu (sākot no EUR 1253 līdz EUR 1647 pirms nodokļu nomaksas) un sociālās garantijas.
* Labus darba apstākļus, profesionālus un atbalstošus kolēģus.
* Profesionālās pilnveidošanās un izglītošanās iespējas.
* Veselības apdrošināšanu pēc pārbaudes laika.
* Darba vietu Biksēres ielā 6, Rīgā.

Motivācijas vēstuli, CV un izglītības apliecinoša dokumenta kopiju 10 dienu laikā no sludinājuma publicēšanas dienas Nodarbinātības valsts aģentūras CV un vakanču portālā jāiesniedz vai jānosūta Aizsardzības ministrijas Personāla nodaļai K.Valdemāra ielā 10/12, Rīgā, LV–1473 vai nosūtot uz e-pasta adresi vakances@mod.gov.lv

Tālrunis uzziņām 67335268, 67335200.

Informējam, ka izskatīsim tos pretendentu pieteikumus, kuri būs iesnieguši visus sludinājumā norādītos dokumentus noteiktajā formā.

Lūdzam ievērot, ka ar pretendentiem, kurus aicināsim uz pārrunām, sazināsimies divu nedēļu laikā pēc pieteikšanās beigu termiņa. Par konkursa rezultātiem informēsim tikai uz interviju uzaicinātos pretendentus.

Pamatojoties uz Eiropas Parlamenta un Padomes regulas (ES) 2016/679 par fizisko personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46 EK (Vispārīgā datu aizsardzības regula) 13. pantu, Aizsardzības ministrija informē, ka:

1. Jūsu pieteikuma dokumentos norādītie personas dati tiks apstrādāti, lai nodrošinātu šīs atlases konkursa norisi;
2. iepriekš minētās Jūsu personas datu apstrādes pārzinis ir Aizsardzības ministrija, kontaktinformācija: Krišjāņa Valdemāra iela 10/12, Rīga, LV-1473.